**Cofnodion Cyfarfod Cyngor Cymuned Llanrug a gynhaliwyd 16 O Rhagfyr 2014 yn Neuadd Goffa Llanrug am 19:00.**

**Presennol:** Y Cynghorwyr Meirwen Lloyd (Cadeirydd), Avril Jones (Is-gadeirydd), Philip Roberts, Richard Robinson, Delyth Thomas, Hefin Jones, Nan Humphreys, Goronwy Hughes, Alan Pritchard (19.27).

**Ymddiheuriadau:** Y Cynghorydd Brian Jones

**Clerc:** Meirion Jones

**Swyddog o’r heddlu**: Ian Rooksby

Croesawodd y Cadeirydd bawb i’r cyfarfod ac yn enwedig i’r Heddwas Cymunedol, Ian Rooksby.

Cyflwynodd ei hun i’r aelodau ac adroddodd a rei drefn weithio. Eglurodd fod dau Heddwas Cymunedol yn gweithio o orsaf Llanberis ac ar hyn o bryd yn gwasanaethu aradaloedd Llanberis, Rhiwlas, i fyny i Ben y Pas ac at Bontrug. Eglurodd ymhellach fod ei rôl yn gyfystyr a’r hen blismon Cymunedol fel yn yr hen drefn.

Eglurodd ei fod yn falch o glywed am unrhyw ddigwyddiadau yn yr ardal ac aeth ymlaen i ynhelaethu fod ardal Llanrug yn dda iawn ar lefel troseddau i’w gymharu a chymunedau eraill. Eglurodd hefyd ei fod yn ofynnol i’r heddlu flaenoriaethu galwadau ac fod ei alwadau yn disgyn i gategoriau o ddigwyddiadau domestig, troseddau yn ymwneud a cheir, ac addysgu pobol o ddiogelwch eu eiddo mewn ceir ac iddynt gofio i gloi eu ceir a peidio gadael cyfarpar gwerthfawr tu fewn i’r cerbyd.

Awgrymwyd y gallai’r swyddog greu feddygfa agored yn y Neuadd Goffa fel y gall ein trigolion ei fynychu.

Esbonioddd yr heddwas fod swyddog cyswllt ysgolion yn addysgu plant Ysgol Gynradd Llanrug ac Ysgol Brynrefail ar wahanol agweddau o droseddau.

Esboniodd fod problemau gwrth gymdeithasol yn Nant y Glyn wedi mynd ac mae’n debygol fod y sefyllfa economaidd bresennol a’r ffaith fod pris alcohol wedi codi yn help mawr i nadu yfed gan yr ifanc.

Eglurwyd eu bod wedi bod hen gar heddlu yn Llanberis yn ddiweddar ac wedi gorfod dibynnu ar wasanethau bysiau, yn ogystal a defnyddio ceir plaen yr heddlu.

Holodd y Cadeirydd os oeddynt yn parhau i rannu car gyda Penygroes a cadarnhaodd y Swyddag nad oeddynt yn rhannu car ar hyn y bryd.

Mynegodd y Cynghorydd Goronwy Hughes mai’r brif gonsyrn oedd diffyg presenoldeb heddlu yn yr ardal. Fe gytunodd y Swyddog ar hyn ond oherwydd fod y car yn ol, yna bydd yn gallu ymweld yn amlach ac oherwydd fod y car wedi ei farcio, yna bydd yn hawdd i’r cyhoedd ei adnabod.

Erfynnodd y Swyddog i’r aelodau gysylltu ag ef ac fe ddosbarthodd ei fanylion cyswllt. Pwysleisiodd mewn rhai amgylchiadau dylid ffonio 101 oherwydd doedd dim sicrwydd ei fod yn gweithio ar y pryd.

Holodd y Cynghorydd Hefin Jones os oedd ystadegau ar gael am bresenoldeb yr heddlu yn Llanrug. Ymatebodd y Swyddog drwy ddweud ei fod yn bwriadu dod i gyfarfodydd o’r Cyngor ym amlach a croesawyd hyn

Dywedodd y Cynghorydd Nan Humphreys fod 300 o blant yn Ysgol Gynradd Llanrug a tua 720 yn Ysgol Brynrefail, ac yn sgil hyn fod Llanrug yn bentref pwysig iawn yn yr ardal. Eglurodd ei fod yn ymwybodol o hyn ac mae am geisio dod yn amlach.

Diolchodd y Cadeirydd iddo am ddod i’r cyfarfod a dymunodd Nadolig Llawen iddo.

**Coeden Nadolig**

Eglurodd y Cadeirydd fod Llanrug wedi cael y goeden Nadolig ac oherwydd y gwaith i’w gosod a’i addurno, yna roeddynt wedi methu mynd i Gwm y Glo. Darllennodd ebyst gan y Cynghorydd Brian Jones er gwybodaeth.

**Penderfynnwyd**: Derbyn y wybodaeth

**Llwybr Ogwen**

Adroddodd y Cynghorydd Goronwy Hughes fod Bryn Afon wedi trwsio’r giatiau a cytunodd y Cynghorydd Philip Roberts ar hyn

**Penderfynnwyd:** Derbyn y wybodaeth

**Cae Chwarae Cwm y Glo**

Adroddodd y Cynghorydd Alan Pritchard ei fod wedi derbyn sylw gan y Cynghorydd Brian Jones fod cael chwarae Cwm y Glo yn fler. Adroddodd ymhellach ei fod wedi bod yn edrych ar y cae on ar y pryd doedd dim arwydd sylweddol ei fod yn fler.

**Penderfynnwyd:** Derbyn y wybodaeth ond parhau i gadw llygaid ar y cae chwarae.

**Gwasanaeth Tȃn ac Argyfwng Gogledd Cymru**

Fe gofiwch i’r Cyngor dderbyn adroddiad gan y Gwasanaeth Tȃn yn cynnig 3 opsiwn ar y ffordd i symud ymlaen ac i’r Cynghorydd Hefin Jones gytuno i bori drwy’r ymghynoriad ac adrodd yn ôl i’r Cyngor ac iddo baratoi ymateb priodol.

**Penderfynnwyd**: Derbyn y wybodaeth a cadarnhawyd fod ymateb wedi mynd ar ran y Cyngor i’r Gwasanaeth Tȃn, ond cytunwyd i’r clerc gysylltu a Chynghorau Cymuned eraill yn yr ardal i holi beth yw eu safbwynt hwy.

**Materion gan y Cynghorwyr**

Cofebau Cwm y Glo

Yng ngyfarfod mis Tachwedd penderfynnwyd dirprwyo’r materion yma i aelodau Cwm y Glo.

Ategwyd hyn eto mai mater i aelodau Cwm y Glo yw hyn ac na fydd y Cyngor Cymuned yn ymyryd

Cae Chwarae Nant y Glyn

Dim problemau

Cae Pwllmoelyn

Adroddwyd fod cyfarpar chwarae newydd wedi ei osod.

**Penderfynwyd:** Derbyn y wybodaeth.

Llwybrau Cyhoeddus

Adroddwyd fod disgyblion Ysgol Brynrefail wedi bod oddi amgylch yn tacluso a glanhau rhywfaint o amgylch yr afon.

Adroddodd y Cynghorydd Goronwy Hughes fod Llwybr Ogwen yn parhau i fod yn fler.

**Penderfynnwyd:** Derbyn y wybodaeth a’r Clerc i gysylltu a’r Swyddog Llwybrau o Gyngor Gwynedd i estyn gwahoddiad iddo fynychu un o’n cyfarfodydd.

Sylwadau ar faterion Cynllunio

Fe gofiwch i’r Cyngor benderfynnu cysylltu a Chyngor Gwynedd i holi am eu polisiau cynllunio a darllenwyd ymateb gan Gyngor Gwynedd.

**Penderfynnwyd:** Derbyn y wybodaeth

Sylwadau ar geisiadau cynllunio

* C14/1127/23/LL: Codi Modurdy unllawr – 14 Rhythallt Terrace Llanrug, Caernarfon, Gwynedd, LL554AT

**Penderfynnwyd:** Dim gwrthwynebiad

.

* C14/1104/23/LL: Estyniad deulawr – 2 Carreg y Fran, Cwm y Glo, LL55 4DD

Datganodd y Cynghorydd Avril Jones ddiddordeb yn y cais yma ac ni chymerodd ran yn y drafodaeth.

**Pendefynnwyd**: Dim gwrthwynebiad ond y Clerc i gysylltu a Chyngor Gwynedd i holi pa bryd aeth Carreg y Fran yn ddau dy.

**Ceisiadau am Gymorth Ariannol**

Derbyniwyd ceisiadau gan y canlynol

Clwb Pel droed Llanrug Unedig

Clwb Pel droed Llewod Llanrug

Bu i’r Cynghorydd Philip Roberts ddatgan didordeb yn y materion uchod oherwydd ei rol fel Cyfarwyddwr Clwb Pel-droed Caernarfon ac ni chymerodd ran yn y drafodaeth.

**Penderfynnwyd**:

Cyfrannu fel a ganlyn

Llanrug Unedig - £700

Llewod Llanrug - £700

Daeth y Cyfarfod i ben am 21.24

Cyfarfod nesaf am 7.00 y.h. 20fed o Ionawr 2015 yn Ysgol Gynradd Cwm y Glo

Arwyddwyd

Cadeirydd Dyddiad